5 style: moets en moenies | SARIE
Die idee is om nie perfek te lyk nie. Die gesegde van "Jy kan haar deur 'n ring trek" gaan definitief nie hier werk nie. Wanneer jy aantrek, steek byvoorbeeld net die een kant van jou hemp of top in. Dit gee die idee van "Ek is gemaklik met wie ek is en met wat ek dra".
Dis nie nodig om jou hele stel juwele dra nie. Jou beste raad is dié van die bekende ontwerper Coco Chanel: "Voor jy die huis verlaat, gaan staan voor die spieël en verwyder een item."
Onthou altyd die balans, moenie te veel trends in een uitrusting gooi nie. En jy rond nie 'n 90% formele uitrusting met 'n uiters informele item af nie … onthou, 'n aandrok, -juwele en -hakke met 'n denimbaadjie werk nóóit. Dra dan liewer 'n snyersbaadjie.